NaiveNeuron/SloPal huggingface dataset:
Richter, Ján, poslanec NR SR (2020-12-03):
Ďakujem pekne za slovo. Pán poslanec, ja sa vás chcem trošku opýtať, či poznáte celú tú procedúru, ktorá v súvislosti s dôchodkovou reformou je rozbehnutá. Ja som veľmi prekvapený tomuto, pretože pán minister najskôr predložil pred verejnosť zásady ústavného zákona. Následne predložil návrh, ktorý je teraz v medzirezortnom pripomienkovom konaní. Hovorím stále o ústavnom zákone. K tomuto dávajú sociálni partneri, odborári, zamestnávatelia, dôchodcovia, všetky odborné inštitúty pripomienky a teraz čakajú na rozporové konanie. Ale pýtam sa, veď toto je, toto je už absolútne ignorantstvo sociálneho dialógu. To je oklamanie tých ľudí. Veď beží to štandardne, prečo sa to urýchľuje teraz cez ústavu, ktorú predkladá pani ministerka Kolíková. Nerozumiem tomu, pretože ten postup bol dobre rozbehnutý, ale sme na tom úplne, úplne zle. Obchádzame základné pravidlá a prečo ideme v tomto prípade s tými ľuďmi, ktorí mali tú ambíciu, dali si námahu, odborne to pripomienkujú. Ja nejdem k obsahu, ale tá forma a procedúra je celá, celá spochybnená a nerozumiem prečo. Ďakujem.
Paška, Pavol, predseda NR SR (2013-09-11):
Pán spravodajca, poprosím vás, najprv musíme postúpiť návrh do druhého čítania a potom môžeme rozhodovať o tom, ktorý výbor a na základe akého návrhu bude rokovať. Takže ak nebol iný procedurálny návrh, v zmysle § 73 budeme hlasovať o tom, aby sme postúpili do druhého čítania. Ak schválime, potom budeme hlasovať o návrhoch, ktoré výbory a v akých lehotách prerokujú uvedený návrh.
J. Počiatek, minister financií SR: (2008-09-16):
Cieľom správy je oboznámiť Národnú radu Slovenskej republiky o skutočnom preskúmavaní okolností súvisiacich s podozreniami z úniku informácií, teda z nezákonného konania a obohatenia sa pri zmene centrálnej parity. Správa obsahuje popis prostredia na devízovom trhu v období JRM 2 s dôrazom na máj 2008, pričom špeciálne rozoberá dátum 28. mája 2008, kedy došlo ku zmene centrálnej parity. Zmena centrálnej party bola výsledkom rokovaní medzi Národnou bankou Slovenska, vládou Slovenskej republiky a európskymi inštitúciami, Európskou centrálnou bankou a Európskou komisiou. Šetrením Národnej banky Slovenska sa ku dňu predloženia tejto správy nezistili žiadne relevantné dôkazy o existencii či zneužití dôvernej informácie o zmene centrálnej party slovenskej koruny, respektíve o jej navrhovanej úrovni. Na základe výsledkov dohliadok a zisťovaní Národnej banky Slovenska sa v komerčných bankách, ako aj na základe výsledkov preverovaní dokladov a nahrávok komerčných bánk neboli ku dňu predloženia správy uskutočnené žiadne podania orgánom činným v trestnom konaní. Ďakujem.
Paška, Pavol, predseda NR SR (2012-09-13):
Hlasujeme. (Hlasovanie.) 138 prítomných, 81 za, 35 proti, 22 sa zdržalo. Návrh sme schválili.
Laššáková, Jana, podpredsedníčka NR SR (2014-04-02):
Ďakujem pekne, pani spravodajkyňa. Otváram všeobecnú rozpravu. Do rozpravy som dostala písomnú prihlášku od pána poslanca Martina Chrena, ktorý je aj predkladateľ, ale prihlásila sa aj pani spravodajkyňa, takže súhlasíte? Nech sa páči, pani poslankyňa, máte slovo.
Blaha, Ľuboš, podpredseda NR SR (2024-01-16):
Že ste porušili rokovací poriadok, priznávate, áno? (Ruch v sále.) Ale tam nie je. Je tam? Je tam? Počkajte, spýtame sa, spýtame sa kolegov, je tam? Pán Pročko začal čítal pozmeňujúci návrh, ktorý tam ešte nie je odovzdaný. Súhlasíme, hej? Áno. Čiže je tu, je tu porušenie rokovacieho poriadku. Pán Pročko, porušili ste rokovací poriadok.
Spišiak, Jaroslav, poslanec NR SR (2024-01-17):
Ďakujem za slovo. Pán poslanec Sulík, vy ste veľmi presne hovoril o tom, že túto novelu alebo tento návrh novely je veľmi ťažko čítať samo osebe aj právnikom, nieto ešte laikom. Treba mať k tomu originál, treba mať k tomu pôvodné znenie, treba to porovnávať, treba to vyhodnocovať, analyticky sa dospieť ku tomu, že vlastne aký je skutočný dopad. Jedni... jedna skupina ľudí ale vie túto novelu čítať úplne presne a to sú zločinci. Oni nepotrebujú mať štátnice z trestného práva, oni presne vedia, že čo chcú urobiť, koľko za to dostanú, akú škodu má urobiť, akú už nemá urobiť, oni to vedia úplne presne a čakajú na to, kedy táto novela bude konečne už účinná. Ja som policajt ešte od socializmu a ja presne viem všetky spoločenské zmeny, ako prebiehali a aký, aký dopad to malo na kriminalitu. Zažil som ako hliadkový policajt Havlovu amnestiu, zažil som zrod mafie v Dunajskej Strede, zažil som všetko možné súvisiace s kriminalitou a zároveň som zažil aj vývoj trestnoprávnej legislatívy, vždy, vždy išla v omeškaní, niekedy okamžite, niekedy nie až tak vo veľkom omeškaní, niekedy so značným omeškaním, ale vždy snaha bola a nak... aj sa to tak robilo, zabrániť tej kriminalite v jej roz... v jej rozlete, v jej pôsobení. Teraz prvýkrát, teraz prvýkrát je navrhovaná trestnoprávna legislatíva opačným smerom, presne opačným, ako keby mala pomôcť tým, ktorí tú kriminalitu chcú, budú alebo páchajú.
Nemec, Richard, poslanec NR SR (2021-01-12):
Ďakujem, pán predsedajúci. Jožo, ja by som ťa chcel trošku doplniť. Viete, prečo severské krajiny majú taký dobrý priebeh COVID-u? Preto, lebo politici ťahajú za jeden povraz a tú krajinu vedú. Toto, čo tu sa predvádza, to je žalostné a naozaj to zle vedieme. Ďakujem.
Ježík, Jozef, poslanec NR SR (2024-05-09):
Ďakujem pekne. Ja začnem tým, čo si na začiatku, pán poslanec, hovoril a ty si povedal, že slovenské zdravotníctvo nefunguje. Ja si myslím, že naše zdravotníctvo je veľmi kvalitné a v mnohých oblastiach funguje naozaj lepšie ako aj možno také krajiny, ktoré my máme za vzory. Poznám veľmi dobre Anglicko, Švédsko, mám tam rodinu, Ameriku, ale k tej sa samostatne budem venovať, a naozaj vo veľa oblastiach sme na tom lepšie ako tam, alebo na rovnakej úrovni. Dneska sa dostávame do tej problematiky, že nemocnice nám fungujú lepšie ako ambulantná sféra. Ambulantná sféra za to, že tam nemáme dostatok špecialistov, lebo dneska zrazu, voľakedy bolo tak, že každý chcel ísť do ambulancie, lebo bol lepšie ohodnotený. Dneska sa ukazuje, že lekári v nemocniciach majú väčšie istoty, sú lepšie ohodnotení a málokto chce ísť do ambulancie. A tí ľudia, ktorí sú v ambulanciách, nám vymierajú. Preto sme aj my začali ten systém rezidenčného štúdia, teda alebo rezidentov, ktorí by mali konkrétne byť dotovaní na to, aby potom obsadzovali tieto uvoľnené miesta. Ale vrátim sa trošku, ešte za bývalého socializmu boli OVZ a OVZ si v troch okresoch dnešných dirigovalo, riadilo a pripravovalo šesť-sedem rokov dopredu, keď vedelo, že niekto pôjde do dôchodku, tak na tú ambulanciu si vychovávalo lekára, či na všeobecnú, či na špecializovanú. To bol systém. Dneska sme to nechali na voľný trh a dneska tu máme výsledky. Ďakujem.
L. Žitňanská, poslankyňa: (2006-10-24):
Ja snáď jednu poznámku k otázke zrušenia vymáhania výkonu rozhodnutia aj vo vzťahu k výživnému na súdoch. Možno to bolo jednoduchšie pre matky, pretože stačilo prísť na súd, získať potvrdenie, že vymáhanie je neúspešné a dostali sa pomerne rýchlo k náhradnému výživnému, ale zas treba povedať, a to skúsenosť hovorí, vymáhanie výživného exekútormi je úspešnejšie ako zo strany súdu, vyplýva to z mechanizmu, čiže možno je drahšie to vymáhanie výživného exekútormi, ale dokážu byť úspešnejší, ako boli súdy. Preto je to na zváženie, ale to bude asi debata inokedy. Ja som hlavne chcela povedať, že ten návrh tu už bol a bol tu pred polrokom a bol odmietnutý z politických dôvodov. Ďakujem pekne.
Bugár, Béla, podpredseda NR SR (2010-10-21):
Páni poslanci.
Bugár, Béla, podpredseda NR SR (2018-06-14):
Ďakujem pekne. Nech sa páči, prezentujme sa a hlasujme. (Hlasovanie.) Prítomných 141, za 140, 1 sa zdržal. Konštatujem, že návrh sme schválili. Vyhlasujem prestávku do 11,20 a budeme potom pokračovať s prerušeným bodom. (Prestávka.) (Po prestávke.)
Kollár, Boris, predseda NR SR (2022-11-30):
Prosím, prezentujme sa a hlasujeme. (Hlasovanie.) Prítomných 140 poslancov, za 72, proti 29, zdržalo sa 38, nehlasoval 1. Uvedený návrh sme schválili.
F. Devínsky, poslanec: (2007-09-14):
Čo sa týka vás, pani kolegyňa Nachtmannová, keď sa pýtate, či nám to nevadilo. No vadilo nám to. Veď tých 19 novelizácií prišlo okrem asi dvoch, ktoré ešte boli pred rokom 1990, po roku 1990. A väčšina z nich prišla vtedy, keď sme my boli v koalícii. Keď hovoríte o tom, že dosť času na diskusiu treba, tak ja by som upozornil možno na to, že prekladaný legislatívny zámer nehovoril o paragrafovom znení, predkladaný legislatívny zámer vlády bol predložený niekedy pred prázdninami, počas prázdnin a 31. júla bolo uzavreté pripomienkové konanie. Tak ja sa nedomnievam, že to je dostatočný čas na rozdiel od času pri tomto návrhu, ktorý prešiel asi ročnou diskusiou. Uskutočnili sa pritom rôzne konferencie a každý, kto chcel, sa mohol k tomuto zákonu vyjadriť. Pán kolega Petrák, ja s vami úplne súhlasím. To, čo ste povedali, je pravda, pretože to nie je len otázka zákona, ale aj otázka ľudí. A môžeme si povedať, že boli vychovávaní všetci, aj učitelia, podľa tohto zákona. Teda ako chceme, aby to školstvo vyzeralo? Ale kedy bude ten čas, keď treba predložiť ten zákon? Ja si myslím, že ho treba predložiť čím skôr, pretože problémy, ktoré sú tu, žiaľbohu, aj vďaka legislatíve, ktorú tu máme, sa kopia. A stále tá úroveň, tak ako to vy hovoríte, naozaj tých prihlášok vo väčšine prípadov na vysokú školu klesá. Ďakujem pekne.
Pellegrini, Peter, predseda NR SR (2015-05-14):
Prezentujme sa a hlasujme o bodoch spoločnej správy tak, ako ich uviedol pán spravodajca. Odporúčanie gestorského výboru je schváliť. (Hlasovanie.) Prítomných 137 poslancov, za hlasovalo 94, zdržalo sa 43. Body sme schválili.
Hort, Milan, podpredseda NR SR (2011-10-18):
S faktickými poznámkami sa prihlásil jediný poslanec, pán Igor Choma. Končím možnosť prihlásiť sa s faktickou poznámkou. Nech sa páči, pán poslanec.
Hrnčiar, Andrej, podpredseda NR SR (2019-09-24):
Pán Krajčí.
Jánoš, Vladimír, poslanec NR SR (2013-03-20):
Ďakujem pekne. Pán minister, som rád, že máte prehľad aj o rokovacom poriadku, koniec koncov pôsobili ste istý čas aj ako poslanec Národnej rady. A občas nezaškodí, keď aj vedenie Národnej rady poučíte o tom, aké máte práva ako predkladateľ návrhu zákona. Vrátim sa ale späť k zákonu. Prosím vás pekne, som veľmi rád, že došlo k tomu, že vaše ministerstvo konečne predložilo tento návrh zákona. A to konečne podmieňujem v tom zmysle slova, že ste nepredložili zákon takpovediac od zeleného stola, ale ste tento zákon konzultovali s odbornou verejnosťou. A to si nesmierne vážim, pretože ja tiež dostávam veľa listov aj elektronicky, kde sa na mňa obracajú hlavne občania, ktorí už mali nepríjemnú skúsenosť s útokom psa. Aj preto zrejme viete, že v novembri som sa veľmi vážne pohrával s myšlienkou predloženia zákona, aj keď to bolo v úplne inej oblasti, v oblasti Trestného zákona, zmeny Trestného zákona. Avšak na základe toho, že som videl iniciatívu práve vášho ministerstva, som od tohto kroku odstúpil a som veľmi rád, že ste predložili tento zákon. A verím, že tento zákon bude posunutý do druhého čítania a nakoniec bude schválený aj v konečnej fáze. Ešte raz zdôrazním, nesmierne si cením to, že bol konzultovaný širokou odbornou verejnosťou. A tento zákon tak, ako som si ho prečítal je fundovaný a je položený na odborných základoch. Ešte raz pekne ďakujem.
Blanár, Juraj, podpredseda NR SR (2021-10-26):
Pán predseda vlády, môžete reagovať na faktické poznámky.
Taraba, Tomáš, poslanec NR SR (2022-11-15):
Dámy a páni, po vystúpení Mikulca musí byť každému jasné, že on už ani jeden deň nemôže byť ministrom, pretože zo Slovenska urobil migračný koridor, on, ktorý nemal problém terorizovať počas covidu ľudí, keď dával, na okresoch dával hliadky, ľudia sa báli chodiť pozerať svojich rodinných príslušníkov, či náhodou nie sú kilometer v inom okrese, tak on nám tu dnes v tom vystúpení vlastne povedal, že s migračnou krízou on nič robiť nebude. Každý jeden Sýrčan, každý jeden Afričan, ktorý sa sám seba deklaruje, že je Sýrčanom, a my dnes nevieme to ani overiť, odkiaľ prišiel, len stačí, keď povie toto jedno slovo, každý jeden, ktorý prišiel z Maďarska, a chodí drvivá väčšina ich z Maďarska, je tu ilegálne, pretože mal povinnosť ten človek požiadať o azyl v Maďarsku, to znamená, keď prešiel Maďarskom a prišiel sem, je tu ilegálne. A každý štát, ktorý má svoje hranice, tak si ich musí chrániť. A vidíme, Česi, vidíme, aj Rakúšania, onedlho, som presvedčený o tom, že Poliaci nám ukazujú, ako sa hranice majú strážiť, pretože štát bez hraníc nie je štátom. A keď jednoducho z Maďarska sem chodia tieto obrovské húfy ilegálnych migrantov, jednoducho je našou povinnosťou tie hranice úplne rovnakým spôsobom kontrolovať, ako to robia Česi voči nám alebo Rakúšania. Mikulec s Hamranom rozvrátili Policajný zbor, nemajú personál, nevedia práve preto nikoho nikde nasadiť, tú armádu, ktorú s Čaputovou zneužívali na vytieranie tyčiniek do nosa, tak zrazu tú armádu nevedia použiť na chránenie našich, našich vlastných slovenských hraníc. A práve preto ja tiež vyzývam nielen poslancov za OĽANO, ale aj za SME RODINU, aby jasne sa postavili k Mikulcovi, pretože Slovensko je v totálnej deštrukcii z pohľadu aj bezpečnosti. To, že nám tu nejaký Krčméry, že on tam identifikuje zápaly pľúc, po prvé neviem, jak to robí, ale po druhé povedal, že každý druhý z nich má zápal pľúc. Vy tu necháte behať so zápalmi pľúc, s respiračnými ochoreniami týchto ľudí, o ktorých nič neviete!
Hrušovský, Pavol, podpredseda NR SR (2010-09-09):
Nech sa páči.
Bugár, Béla, podpredseda NR SR (2018-02-06):
Prezentujme sa a hlasujme. (Hlasovanie.) Prítomných 140, za 75, zdržalo sa 65 poslancov. Konštatujem, že sme v treťom čítaní. Nie. Konštatujem, že sme schválili tieto návrhy zo spoločnej správy.
Taraba, Tomáš, poslanec NR SR (2022-03-17):
Pani kolegyňa, aby sme to neprechválili. (Povedané so smiechom.) To je fajn, teda podľa vás už aj SaS-ka je vo vláde. Ja vám to ne... (Povedané so smiechom.) Ja vám to nechcem brať, tento dobrý pocit, len prišli ste s takým balíkom teda pomoci odbyrokratizovať Slovensko, len vy ste vstúpili do vlády, kde ste súhlasili so vznikom tuším dvadsiatich úplne zbytočných úradov z môjho pohľadu, čo znamená, to je neskutočná byrokratizácia. A to sú také idiotské úrady, ako napríklad ten Úrad na ohlasovanie protispoločenskej činnosti, či jak sa to volá. Načo potom máme políciu? Však doteraz všade vo svete polícia má byť ten zdroj alebo prokuratúra, kde idete ohlásiť protispoločenskú činnosť, a vy zriadite... a takto vieme ísť bod po bode. To znamená, tomuto nepochopím, že ako, ako ste teda mohli až takto cúvnuť pri rokovaní tej vlády, že ste v podstate nechali úplne nafúknuť ten štátny aparát. Takže ešte raz, oceňujem, že prichádzate s kilečkami. Druhú vec, čo oceňujem, že to je jeden z mála zákonov, ktoré naozaj ide do riadneho pripomienkového konania, lebo toto je čistá katastrofa za tieto dva roky, jak ten legislatívny proces funguje. A pamätáte si, že aj v tom predošlom Kilečku bola chyba, takže verím, že v tomto sa bude dať akože tomuto vyhnúť, takže to je tiež, čo oceňujem. Ale druhá vec teda myslím si, že ten, ten, to nafúknutie počtu tých úradov, zbytočných úradov, je podľa mňa veľká chyba a, žiaľ, pri tom ste. Vďaka.
Paška, Pavol, predseda NR SR (2013-09-18):
Pán poslanec, ale bod interpelácie bol riadne v zmysle zákona o rokovacom poriadku ukončený. Vy ste podali, síce zvláštnym spôsobom, ale interpeláciu, dodnes čakáme na jej písomnú podobu, tak ako hovorí zákon. Takže neviem, čo neustále chcete. Takže o tom nemôžem dať hlasovať. Rokovací poriadok jasne stanovuje, ako vyzerajú interpelácie a kedy prebiehajú. Takže budeme teraz hlasovať o prerokovanom bode programu. Je to správa o rozpočtovej zodpovednosti za rok 2012. Poprosím pána poslanca Kamenického. (Hlasovanie o Správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2012 , tlač 594.)
Bugár, Béla, podpredseda NR SR (2017-05-10):
Nech sa páči, prezentujme sa a hlasujme o skrátení lehoty. (Hlasovanie.) Prítomných 138 poslancov, za 95, proti 17, zdržalo sa 26 poslancov. Konštatujem, že môžme pristúpiť k jednotlivým hlasovaniam, lebo sme skrátili lehoty.
Paška, Pavol, predseda NR SR (2014-01-30):
(Hlasovanie.) 133 prítomných, 124 za, 1 proti, 8 sa zdržali. Návrh sme pridelili výborom a schválili lehoty na prerokovanie. Pán poslanec Náhlik uvedie v prvom čítaní hlasovanie o vládnom návrhu zákona č. 49 o ochrane pamiatkového fondu, je to tlač 834. (Hlasovanie o vládnom návrhu zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov , tlač 834.)
Tankó, Viliam, poslanec NR SR (2023-11-15):
Dobrý deň prajem, ďakujem za slovo. Šírenie mýtov a stereotypov o menšinách na Slovensku – či národnostných, alebo sexuálnych – našu krajinu neposúvajú vôbec vpred. Samozrejme, súhlasím s každým slovom môjho kolegu Petra Polláka a chcel by som sa poďakovať všetkým, ktorí spomenuli na nás Rómov a naše, na naše rómske deti. 	Nemôžme zabudnúť, ako vznikli osady na Slovensku Z veľkej časti sa to týka práve, práve majority. Práve majorita vytvorila tie rómske osady. Keď sa pozrieme trošku do histórie, je nám to veľmi jasné. A musíme si uvedomiť, že bez, bez vašej pomoci, bez pomoci majority z tých slumov, z tých osád tí ľudia z generačnej chudoby sa nedostanú. Je to veľmi náročné a ťažké, ale verím tomu, že tá situácia sa zlepší. Sme tu preto, aby sme týmto ľuďom mohli pomôcť. A čo sa týka vzdelania, je to veľmi zanedbané, je to až alarmujúce, ale nemôžme zabudnúť na to, že aj keď tie deti budú mať kvalitné, dobré vzdelanie ako majoritné deti, to ešte neznamená, že budú mať rovnakú šancu alebo rovnakú štartovaciu čiaru do života, nakoľko sa vrátia do tých osád, do tých slumov, kde veľakrát nemajú elektrinu, kde veľakrát nemajú vodu, nemajú si kde napísať úlohy a ráno sa nemôžu umyť s tečúcou teplou vodou. Toto sú naše priority a za toto budeme bojovať a verím tomu, že... (Prerušenie vystúpenia časomerom. Potlesk.)
D. Čaplovič, poslanec: (2004-01-20):
Ďakujem.
J. Burian, poslanec: (2007-05-18):
Čiže dajte hlasovať, pán predseda, o tomto návrhu deklarácie o daňovej zvrchovanosti s odporúčaním gestorského výboru neschváliť návrh. (Hlasy v sále.)
Laššáková, Jana, podpredsedníčka NR SR (2013-07-01):
Pán poslanec Fecko, nech sa páči.
Glváč, Martin, podpredseda NR SR (2019-02-06):
Pán poslanec Dostál, poprosím vás. Pán poslanec Dostál...
Bugár, Béla, podpredseda NR SR (2018-02-01):
Na vystúpenie pána poslanca traja s faktickými. Pán poslanec Mizík, nech sa páči.
Blaha, Ľuboš, podpredseda NR SR (2024-05-15):
Pán poslanec Jozef Pročko.
Kyselica, Lukáš, poslanec NR SR (2022-11-09):
Pán predseda, dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru, a to aj ako gestorskému výboru, s tým, že ústavnoprávny výbor prerokuje vládny návrh zákona ihneď po 75. schôdzi Národnej rady.
Paška, Pavol, predseda NR SR (2012-12-18):
Pán poslanec Hlina.
Vons, Peter, poslanec NR SR (2022-12-07):
Pán predseda, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
A. Belousovová, podpredsedníčka NR SR: (2009-03-11):
Končím možnosť prihlásiť sa s faktickými poznámkami. Zároveň vyhlasujem rozpravu za skončenú. Pán minister ako navrhovateľ, chcete k nej zaujať stanovisko? Nie. Ďakujem. Pán spoločný spravodajca? Takisto nie. Prerušujem rokovanie o tomto bode programu a zároveň vyhlasujem prestávku do 17.00 hodiny. Po nej bude nasledovať hlasovanie. Ešte raz poprosím všetky panie poslankyne, pánov poslancov, aby sa dostavili do rokovacej sály, o 17.00 hod. budeme hlasovať. (Prestávka.) (Po prestávke.)
L. Nagy, poslanec: (2003-02-28):
Z. Martináková, podpredsedníčka NR SR: Pán poslanec Galbavý.
A. Belousovová, podpredsedníčka NR SR: (2007-10-24):
Otváram rozpravu. Do rozpravy som nedostala žiadnu písomnú prihlášku, preto sa pýtam, či sa chce niekto prihlásiť do rozpravy ústne. Ústne sa do rozpravy prihlásil pán poslanec Pavlis. Uzatváram možnosť podania ústnych prihlášok do rozpravy. A slovo má pán poslanec Pavlis, nech sa páči.
Kollár, Boris, predseda NR SR (2022-06-14):
Ďakujem. S ďalším faktickým, s faktickou poznámkou vystúpi, s procedurálnym návrhom, pardon, s procedurálnym návrhom vystúpi pán poslanec Vetrák. Nech sa páči, máte slovo.
J. Počiatek, minister financií SR: (2007-11-27):
Cieľom predloženého návrhu zákona je najmä dosiahnutie plnej harmonizácie so smernicou Európskeho parlamentu a Rady 2005/68/ES o zaistení, ktorou sa menia a dopĺňajú smernice Rady 73/239/EHS a 92/49/EHS, ako aj smernice 98/78/ES a 2002/83/ES. Zaistenie zohráva v komerčnom poisťovníctve mimoriadne dôležitú úlohu, nakoľko uľahčuje rozloženie poistných rizík na celosvetovej úrovni, čím sa zabezpečuje finančná stabilita poisťovní, ako aj celého finančného trhu. Transpozíciou smernice 2005/68/ES o zaistení sa odstraňujú obmedzenia slobodného poskytovania služieb v rámci členských štátov vzájomným uznávaním povolení, ktorým sa umožňuje vykonávať zaisťovaciu činnosť zaisťovňami v rámci všetkých členských štátov na základe jedného povolenia udeleného príslušným orgánom dohľadu domovského členského štátu. Vzhľadom na značný rozsah zmien, ktoré si transpozícia uvedenej smernice vyžiadala, bolo potrebné, aby Ministerstvo financií Slovenskej republiky vypracovalo a predložilo do legislatívneho procesu nový zákon o poisťovníctve. Na základe uvedeného je v návrhu zákona transponovaných 22 smerníc upravujúcich oblasť poisťovníctva. Návrh bol schválený vládou Slovenskej republiky dňa 12. septembra 2007 a týmto žiadam o jeho podporu. Ďakujem.
Ďuriš Nicholsonová, Lucia, podpredsedníčka NR SR (2018-09-14):
Ďakujem pekne, pani spravodajkyňa. Otváram rozpravu. Písomne sa neprihlásil nikto. Vyhlasujem možnosť prihlásiť sa ústne. Končím možnosť prihlásiť sa do rozpravy. Pán poslanec Sopko, nech sa páči.
Tomáš, Erik, poslanec NR SR (2023-01-31):
Ďakujem, pán predseda. Žiadam, aby sa body tlač 1315, teda návrh poslancov zákona o sociálnom poistení, a tlač 1381, návrh poslancov o dotáciách v pôsobnosti ministerstva práce, sociálnych vecí a rodiny, zaradili na pôvodné miesta programu, tak ako boli uvedené v programe pôvodnom poslanom poslancom, teda zákon o sociálnom poistení na miesto č. 44 a zákon o dotáciách na miesto 88. Nevidím dôvod na posunutie týchto bodov programu, teda týchto bodov na koniec programu. Chcem oznámiť, že sociálny výbor všetkými hlasmi, jednomyseľne, teda aj hlasmi koalície schválil zákon o sociálnom poistení, a takisto nevidím potrebu posúvať obed, teda zákon, ktorý sa týkal obedov zadarmo. Jediným dôvodom posunutia týchto bodov musí byť len to, že SME RODINA nedokáže akceptovať tieto body a robí si kampaň na úkor iných politických strán.
Hort, Milan, podpredseda NR SR (2010-12-16):
Pán poslanec Marián Kvasnička je prihlásený do rozpravy, pripraví sa pán poslanec Igor Matovič. Nech sa páči, pán poslanec.
Laššáková, Jana, podpredsedníčka NR SR (2015-05-13):
Nech sa páči, pán poslanec Kuffa, máte slovo. Po vystúpení pána poslanca, ktorý je posledný písomne prihlásený do rozpravy, dám možnosť prihlásiť sa do rozpravy ústne. Nech sa páči, pán poslanec.
Tomáš, Erik, minister práce, sociálnych vecí a rodiny SR (2024-04-18):
Ďakujem veľmi pekne. Vážený pán predsedajúci, kolegovia, kolegyne, začnem tak netradične na úvod. Pred malou chvíľou som tak trochu, v úvodzovkách, sfúkol pána Ledeckého, v tejto chvíli pri tomto zákone chcem naopak pochváliť iniciatívu jeho dcéry, pani poslankyne, pretože musím priznať, že je to iniciatíva pani poslankyne Marcinkovej, s ktorou sa obrátila aj na mňa. Ono už tú štafetu, ako som počul, tá štafeta bola podávaná, myslím, že to, tú iniciatívu najprv začala pani Žitňanská, ak mám dobrú informáciu. Novela zákona sa pripravovala, aby bola kvalitná, na ministerstve práce, sociálnych vecí a rodiny, ale mojou úlohou potom bolo po dohode s pani opozičnou poslankyňou zákon vyprecizovať a najmä nájsť finančné prostriedky na krytie. Som veľmi rád, že sa to podarilo, veľmi v skratke, veď ešte budeme mať možnosť v druhom čítaní o tom hovoriť. Na Slovensku pôsobia aj štátne, aj neštátne centrá pre deti a rodiny, ktoré sa, samozrejme, starajú aj o ťažko postihnuté deti, podobne ako poslankyňa, aj ja som mnohé z nich navštívil. Ide o to, že tie štátne sú, samozrejme, financované zo štátneho rozpočtu, ale tie neštátne, akreditované, sú len dve, myslím dve, ktoré sa starajú o ťažko postihnuté alebo znevýhodnené deti, v Spišskej Novej Vsi a v Turzovke a je logické, že keď sa dané centrum pre dieťa, pre deti a rodiny stará o zdravotne znevýhodnené deti, tak sú tie náklady vyššie, tých centier, a preto sme sa rozhodli týmto zákonom výrazne, výrazne navýšiť štátny príspevok pre tieto dve centrá, a to dokonca o 40 %, čo bude mesačne 800 eur na hlavu na jedno dieťa, keď to tak môžem povedať. Takže veľmi vítajú tento zákon a ja pevne verím, že tento zákon si získa opäť veľkú väčšinu a veľkú podporu v parlamente. Toľko na úvod, ďakujem pekne.
P. Hrušovský, predseda NR SR: (2005-03-16):
(Hlasovanie.) 128 prítomných, 41 za návrh, 24 proti, 57 sa zdržalo, 6 nehlasovalo. Návrh sme neschválili. Poprosím teraz pani poslankyňu Rusnákovú, aby z poverenia výboru predložila návrh hlasovaní k návrhu skupiny poslancov na vydanie zákona, ktorým sa mení a dopĺňa zákon 131/2002 Z. z. o vysokých školách, tlač 1068. Nech sa páči, pani poslankyňa. E. Rusnáková, poslankyňa: Ďakujem pekne. V rozprave nikto z poslancov nevystúpil s procedurálnym návrhom. Spravodajca vystúpil s návrhom vrátiť navrhovateľovi na dopracovanie podľa § 73 ods. 3 písm. a).
Kvasnička, Marián, poslanec NR SR (2014-06-24):
Ďakujem veľmi pekne. Ja súhlasím, Dušan, aj s tým, čo si ty povedal, pán predseda. Ale súhlasím aj s pánom Abrhanom, že napriek tomu zámeru, ktorý má potenciál podľa mňa výrazne zlepšiť spôsob financovania kultúry a aj istú kontinuitu, aj tie riziká, ktoré sú tam načrtnuté, tak aj tie personálne otázky, ktoré, môžeme sa o tom baviť v druhom čítaní, aj tie personálne otázky neveštia takpovediac nič dobré. Zažil som aj takú tristnú debatu o tom, že možno je to zlé teraz, takéto personálne zloženie, ale možnože by to bolo dobré, keby bola zmena garnitúry vládnej, že raz to môže vyhovovať, potom to nemusí vyhovovať. Ja by som bol nerád, keby sme to takto pragmaticky vnímali a už teraz rozmýšľali o tom, ako naozaj zobjektívniť financovanie všetkých kultúrnych potrieb, ktoré táto spoločnosť má. A ja si myslím, že ak je nejaký výbor, ktorý sa o to snaží, tak je to možno práve náš pre kultúru a médiá, kde naozaj tej politiky je čo najmenej. To bol, myslím, aj zmysel vystúpenia môjho cteného kolegu Paľa Abrhana. Ďakujem.
Laššáková, Jana, podpredsedníčka NR SR (2015-04-23):
S reakciou pán predseda Národnej rady Pellegrini. Nech sa páči.
Ďurica, Ondrej, poslanec NR SR (2020-04-24):
Ďakujem, pán predsedajúci. Pán podpredseda, v tej reakcii na slová Milana Mazureka vy ste asi nepochopil celkom dobre ten kontext. Pretože na pani Remišovú reagoval len v porovnaní s tým, čo predvádza alebo nepredvádza predseda vlády pán Matovič, pretože od neho nám chýbajú nejaké jasné slová, jasné vysvetlenia a nahrádza to pani Remišová, ktorá sa naozaj vyjadruje k všetkému. Takže toľko len. Ďakujem pekne.
Glváč, Martin, podpredseda NR SR (2018-11-28):
Pán poslanec Marček.
Petrák, Ľubomír, poslanec NR SR (2015-05-13):
Pán predseda, dajte hlasovať o tom, aby návrh zákona prerokovali ústavnoprávny výbor a výbor pre vzdelávanie, vedu, mládež a šport a aby gestorským výborom bol Výbor Národnej rady pre vzdelávanie, vedu, mládež a šport s tým, že výbory prerokujú návrh zákona do 30 dní a gestorský výbor ho prerokuje do 32 dní od jeho prerokovania v prvom čítaní v pléne.
Mazurek, Milan, poslanec NR SR (2018-03-23):
Pán poslanec Kollár, hovorili ste o tom, že pánovi prezidentovi vadila napríklad osoba Jozef Ráž a podobne. Ale čo je pre mňa zarážajúce, že mu nevadil Gábor Gál ako minister spravodlivosti. Veď to je normálne že výsmech spravodlivosti. To je podľa mňa ešte horší výber ako samotná Lucia Žitňanská a jej kroky voči všetkým základným ľudským právam na Slovensku, sú jednoducho nezmazateľné a navždy sa zapíšu do histórie ako brutálne činy extrémizmu z pozície vládnej moci. No a čo sa týka tých protestov a toho, prečo zrazu organizátori protestov stiahli všetky tieto svoje výzvy a prestali s týmito aktivitami iba na základe toho, že mali nejaké stretnutie s Kiskom, tak ja som práve na toto stále upozorňoval a vždy mi to bolo ľúto, že také obrovské množstvá mladých ľudí sa nechali zneužiť týmito organizátormi, ktorí od začiatku sme si mohli prečítať, kto to vlastne je. Boli to ľudia z prostredia Petit Pressu, to znamená ľudia z prostredia denníka SME, ktorí ako takí si získal pôžičku na to, aby si postavil vlastnú tlačiareň a mohol tlačiť, práve od amerického investičného fondu, ktorý vedie, resp. založil a investoval doňho peniaze práve George Soros. To znamená, títo ľudia jednoducho organizovali tieto protesty a niet divu, že teraz sa po dohode s druhým kamarátom pána Sorosa, to znamená Andrejom Kiskom, zrazu z ničoho nič stiahli. Ale mali ste možnosť aj vy, pán Kollár, aj strana SME RODINA hlasovať o tom, aby sme do bodu programu Národnej rady, resp. na jednej z predchádzajúcich schôdzí dali aj bod programu, kde by sme jasne povedali, že sa ľudia môžu vyjadriť v referende, či chcú Andreja Kisku ešte stále za prezidenta, alebo nie. Lebo vidíte, že pán Andrej Kiska sa v posledných chvíľach správa úplne nesvojprávne, že jednoducho tam je už teraz jasne vidieť, že mu niekto z úzadia diktuje všetko to, čo robí. Aj tie jeho prejavy jednoducho, to všetko, to už každému musí byť zreteľné. To znamená, mohli ste vtedy podporiť ten návrh, aby občania mohli rozhodnúť, či chcú ešte Andreja Kisku ako prezidenta, ale, bohužiaľ, nepodporili ste to a nazvali ste to nezmyslom alebo hlúposťou.
Blaha, Ľuboš, poslanec NR SR (2021-05-05):
Ďakujem pekne za faktické poznámky. Pani kolegyne, páni kolegovia, keď tu počúvam všetky tie reči od koaličných poslancov o tých zločineckých režimoch a o tom, akú máme zločineckú minulosť, a stále to národné sebabičovanie, prosím, prestaňme aj s týmto už konečne. Prestaňme s tým národným sebabičovaním! Ako my, naši, naše mamy, naši otcovia sa majú hanbiť za to, že tu po vojne postavili školy, škôlky, cesty, že tu dali ľuďom prácu? Za to, že tu naozaj sa snažili vybudovať lepšiu spoločnosť, za to sa majú hanbiť? To bol zločin? Už s tým konečne prestaňme! Tak viete, toto bol zločin, ale keď americkí vojaci povraždili tri milióny Vietnamcov, tri milióny Indonézanov, keď tu vyvražďovali Srbov, keď tu vyvražďovali státisíce Latinoameričanov, keď tu ničili Iračanov, to všetko sú ako tie humanitárne bombardovania a to všetko sú tie úžasné skutky skvelej Ameriky! Veď to je tak absurdné, do seba furt kopať, ale keď Amerika niečo spraví, tak to je vždy to dokonalé a úžasné. A viete, ešte aj toho Hitlera stvoril nemecký veľkokapitál a ešte aj s tým Hitlerom americké korporácie veselo obchodovali v čase, keď rástol, v čase, keď chystal vojnu. A potom po vojne tých veľkých nacistov zamestnali v NATO, zamestnali v nemeckom štáte a zamestnali v amerických tajných službách. To sú tí vaši úžasní Američania! Ale hlavne si choďme kopať do komunistov, hlavne si choďme kopať do nás, do našich mám a do našich otcov. To je fantastické! Pani Andrejuvová, ja vám poviem, čo je nenávisť. Nenávisť je, keď chcete našim starým rodičom a starým mamám, seniorom brať dôchodky. To je číra nenávisť. A keď to idete robiť na základe kolektívnej viny, opakujem, ak by nejaký súd odsúdil človeka, ktorý páchal zlo, nech sa páči, zoberme mu aj slobodu, pokiaľ spáchal zločin. Ale pokiaľ vy na báze kolektívnej viny idete lynčovať našich rodičov, tak je to barbarstvo.
Hort, Milan, podpredseda NR SR (2011-02-10):
Ďakujem. Pán poslanec, máte doplňujúcu otázku? Nie. Ďakujem, pán podpredseda vlády. Ďalšia otázka je od pána poslanca Ľubomíra Vážneho, ktorý je v sále. A je adresovaná 1. podpredsedovi vlády a ministrovi dopravy, výstavby a regionálneho rozvoja Slovenskej republiky Jánovi Figeľovi. Otázka znie: „Ako je možné, že Cargo reaguje sebazničujúco, a to tým, že napriek nižším platbám za železničnú dopravnú cestu, ktoré sú zadefinované v nami prijatom zákone č. 513/2009 Z. z. o dráhach a č. 514/2009 Z. z. o doprave na dráhach, zvyšuje súčasné vedenie ceny za prepravy a tým sa stáva Cargo menej konkurencieschopným?“ Pán podpredseda vlády, nech sa páči.
P. Paška, predseda NR SR: (2008-01-21):
Pán Pado.
B. Bugár, podpredseda NR SR: (2006-03-16):
(Hlasovanie.) Prítomných 128, za 20, proti 61, zdržalo sa 47. Konštatujem, že tieto body sme neschválili. Pán poslanec Miklušičák, procedurálny? Počkajte, zapnú vám mikrofón. J. Miklušičák, poslanec: Ďakujem, pán podpredseda. Keďže neprešli tie body 2 a 3, tak sťahujem svoj pozmeňujúci návrh, ktorý som dal v rozprave, spolu súvisia.
Kvorka, Ján, poslanec NR SR (2020-01-21):
Ďakujem za slovo. Pán kolega, len predtým, než sa vyjadrím k danej téme, ja som nevedel, že ty si jasnovidec. Ja by som sa nehral na to, kto končí a kto nekončí. To by som bol pri tom veľmi opatrný, obzvlášť v tvojom prípade. Čo sa týka sceľovania pozemkov a tzv. pozemkové úpravy prinesú, to si treba povedať, významné výhody vlastníkom a užívateľom, obciam, štátu, aj celej krajine. Má sa to prejaviť v zlepšenom zhodnotení pozemkov vlastníkov, v efektívnejšom investovaní a v nižších nákladoch pre štát pre výstavbu infraštruktúry. To netreba zabúdať. Úpravy majú priniesť zlepšenie ochrany prírody a zadržiavanie vody v krajine. Nebolo tu ale ešte spomenuté dačo, čo má tiež veľký a dôležitý dopad na to. A z tohto hľadiska táto novela zákona rozviaže ruky aj obciam a vyšším územným celkom, ktoré zdedili od štátu rôzne stavby. Ide o vysporiadanie pozemkov, na ktorých boli vybudované školy, cesty a iné komunikácie. Tie síce prešli na obce či vyššie územné celky, ale mnohé doteraz nie sú vysporiadané. Ak sa majú uskutočniť pozemkové úpravy, treba konečne rozťať, podľa môjho názoru, aj tento tzv. by som povedal gordický uzol. Toto všetko k tomu smeruje. Preto sa to robí. A poslednú vec, na ktorú by som chcel poukázať, je tá, že táto novela prinesie poriadok, alebo mala by priniesť poriadok aj do vinohradov, pretože sceľovanie pozemkov je citlivé najmenej v najmenšej alebo najznámejšej slovenskej vinohradníckej oblasti Tokaj, kde dochádza v dôsledku kolektivizácie a následnej transformácie poľnohospodárstva a došlo k tomu, že vlastníci vinohradníckych pozemkov sa neprekrývajú s vlastníkmi porastov viničov. Je to problém, ktorý sa v tejto novele rieši. Pôvodný zákon tento stav... (Prerušenie vystúpenia časomerom.)
Laurenčík, Milan, podpredseda NR SR (2021-11-05):
Druhú faktickú poznámku má pán poslanec Jozef Pročko. Nenachádza sa v sále, takže stráca možnosť vystúpiť. Pán poslanec Ján Szőllős, nech sa páči.
Poliačik, Martin, poslanec NR SR (2017-05-17):
Ďakujem. Jano Marosz, trošku si bojoval so slameným panákom, lebo ty si sa hádal s niečím, čo ja som nepovedal. Ja plne podporujem nápad od troch rokov mať deti v škôlke, ideálne čo najviac. V západných krajinách máme 98 alebo 99  detí v škôlkach od troch rokov a je to hlavne kvôli tomu, že mnohé kľúčové skúsenosti a zručnosti získavajú práve v tomto období. Ja ako Montessori pedagóg veľmi dobre vnímam, čo sú potrebné tri roky pred nástupom do školy, a plne podporujem, že je potrebné hlavne, aby deti, ktoré majú málo podnetov v domácom prostredí, ich získavali v prostredí škôlok a predškolskej výchovy. Takže tam sme úplne, úplne zajedno. Peter Pčolinský, ja z praxe som mohol povedať viacej, ale nechcel som to zobrať Lucii Nicholsonovej, ktorá ide teraz, a ona z praxe povie oveľa viacej. Ja som v podstate to len tak napinkol vo vzťahu k tomu návrhu. A tretí bol? Jaj, Veronika. Samozrejme, ja sa určite nejdem naťahovať, že koho, koho nápad je prvý. V 2009. roku, keď my sme to dávali do programu, ešte OĽANO neexistovalo, ale samozrejme, že súbežne sme na tej istej myšlienke potom pracovali a presadzovali sme ju mnohí. Lucia Nicholsonová s tým začala ešte na ministerstve sociálnych vecí. Peter Pollák to mal tiež ako súčasť svojej agendy, nie je vôbec potrebné sa naťahovať, kto bol prvý a koho je to nápad, tam autorské práva nie sú podstatné. Podstatné je, že sa rozširuje skupina ľudí, ktorí takéto niečo pokladajú za kľúčové a dôležité pri riešení problémov, ktoré sprevádza život chronicky chudobných ľudí v rómskych osadách.
Vetrák, Milan, poslanec NR SR (2022-10-19):
Ďakujem pekne. Vážené dámy, vážení páni, dlhodobejšie je už diskutovaná téma, akým spôsobom v čase, keď je kríza, najmä teda ekonomická kríza, či už inflačná, alebo energetická sa vysporiadať s tým, ako navýšiť príjmy do štátneho rozpočtu, a to v zásade z jediného dôvodu, ktorou je pomoc pre ľudí a tých, ktorí počas krízy najviac trpia. Nakoniec nás k tomu vyzýva aj Európska komisia, ktorá hovorí, že máme viacero kritérií, ktoré sa týkajú udržateľnosti verejných financií a dobrého rozpočtového hospodárenia a že v časoch krízy má do úzadia ustúpiť trvalá udržateľnosť a, naopak, má sa zvyšovať kúpyschopnosť obyvateľstva, majú sa prijímať opatrenia, ktoré oveľa viac pomáhajú ľuďom v tom, aby mohli prekonať krízu. Rovnako nás svojho času, nie je to tak dávno, vyzýval aj generálny tajomník Organizácie spojených národov, aby sme, aby sme zdaňovali tých, čo majú nadmerné zisky, aj napriek tomu, že je kríza. Takže prichádza teraz sada zákonov, toto je prvý z nich, ktoré majú za cieľ zdaniť tých, ktoré majú aj počas krízy nadmerné zisky, a jedným z nich je aj plynovod. Predpokladám, že netreba nejak viac vysvetľovať, že je to niečo, čo súvisí s krízou, nakoniec máme tu energetickú krízu. A čo je cieľom tohto zákona? Samozrejme, podrobnejšie si ho môžme potom v rámci rozpravy prebrať, prípadne medzi prvým a druhým čítaním. Cieľom zákona je zavedenie novej dane z osobitnej stavby využívané na prepravu plynu v Slovenskej republike. No a robí sa to spôsobom, ktorý je potom popísaný aj podrobnejšie v ustanoveniach zákona, a o tom by sme sa vedeli porozprávať, ak sú voči tomu nejaké výhrady aj v rámci rozpravy. Takto na úvod som len chcel vysvetliť, čo nás viedlo k tomu, že sme pristúpili k takejto novej dani alebo k osobitnému zdaneniu. A uvediem ešte na záver tohto úvodného vstupu, že niečo podobné sme tu už diskutovali na tejto predĺženej septembrovej schôdzi, pretože aj strana SaS predkladala obdobný návrh. Ich koncept ale vychádza z toho, že ak zvýšia, teda ak sa zvýši niekde daň, tak treba niekde inde zase daň znížiť. Náš názor takýto nie je, náš názor teda v hnutí OĽANO takýto nie je. My si myslíme, že keď je kríza, tak je to určitá špecifická, osobitná situácia, kedy sa nedajú uplatňovať štandardné koncepty alebo koncepty, ktoré napríklad presadzuje strana SaS, lebo tak bol koncipovaný ich návrh, ale jednoducho peniaze, ktoré sa do... na príjmovú stranu štátneho rozpočtu získajú na základe tohto návrhu zákona, by sme chceli investovať do školstva, do zdravotníctva, zamestnancom verejnej správy, čiže na priamu pomoc tým najviac postihnutým skupinám obyvateľstva, ktoré trpia tou krízou, ktorú práve všetci prežívame. Ďakujem pekne za úvodné slovo.
Červeňáková, Elena, poslankyňa NR SR (2018-12-05):
Prosím, pán predseda, aby ste dali hlasovať o tom, že Národná rada sa uzniesla v súlade § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2005-05-24):
E. Dolník, poslankyňa: Ďakujem, samozrejme, beriem vaše výhrady. Nemôžem ani nútiť nikoho, len maximálne prosiť o podporu. Podobne, ako ste vy dali posúdiť tieto moje pozmeňujúce návrhy právnikom, predpokladám, ja rovnako v úvode som povedala, že tieto pozmeňujúce návrhy v podstate odzrkadľujú problémy alebo majú trochu riešiť problémy, s ktorými sa borí Rada pre vysielanie a retransmisiu a takisto je jasné aj z formulácie, že ide o pozmeňujúce návrhy, ktoré boli vypracované v spolupráci s právnikmi.  Samozrejme, ako budete hlasovať, to je vaša vec. Môžem povedať, samozrejme, ja by som bola rada, keby ste aspoň niektoré z nich podporili, pretože nie všetky sú podľa mňa aj podľa vašich výhrad v rozpore s tým, čo ste hovorili a budeme hlasovať o nich viac-menej keď aj nie samostatne, ale v skupinkách. Ďakujem.
Laurenčík, Milan, podpredseda NR SR (2022-04-28):
V rozprave teraz vystúpi pán poslanec Ľuboš Blaha a pripraví sa pán poslanec Juraj Blanár. Nech sa páči.
P. Hrušovský, predseda NR SR: (2004-12-10):
(Hlasovanie.) 135 prítomných, 1 za návrh, 99 proti, 33 sa zdržalo, 2 nehlasovali. Neschválili sme návrh. Ďalší návrh.
Blanár, Juraj, podpredseda NR SR (2022-04-29):
Dajte pánovi poslancovi minútu naviac. Nech sa páči.
Sulík, Richard, predseda NR SR (2011-06-01):
Prosím, hlasujte teraz o bodoch 1 až 22 spoločnej správy. (Hlasovanie.) Prítomných 137 poslancov, hlasovalo 74 za, 62 sa zdržalo, 1 nehlasoval. Tieto body spoločnej správy sme schválili.
Tomáš, Erik, poslanec NR SR (2016-03-23):
Sľubujem. (Potlesk.)
Blaha, Ľuboš, podpredseda NR SR (2023-12-08):
Pán poslanec, na vaše vystúpenie evidujem tri faktické, štyri faktické poznámky. Ako prvý sa prihlásil pán poslanec Vladimír Ledecký. Nech sa páči.
Novotný, Viliam, poslanec NR SR (2013-09-17):
Pani podpredsedníčka Národnej rady, ste vzdelaná, šarmantná dáma, veľa kolegov zo SMER-u tu dnes nesedí, napriek tomu vám chcem niečo povedať, drahí kolegovia zo SMER-u, ktorí pozeráte teraz na televízne obrazovky. Kde ste to dotiahli túto krajinu? Čo to robíte z parlamentnej demokracie? Sedím tu štvrté funkčné obdobie, toto tu nebolo ani za Mečiara. Vymieňali sme si politické názory, bola tu ostrá diskusia. Vy ste tu napití, bijete sa v Národnej rade, napádate opozíciu, vláda sa odmieta zodpovedať parlamentu, demontujete parlamentnú demokraciu na Slovensku. Pani podpredsedníčka Laššáková, aj k vášmu menu sa bude viazať toto čierne obdobie. Boh ochraňuj túto krajinu pred SMER-om! Žiaden procedurálny návrh nedávam, lebo si z nás robíte srandu. Napriek tomu vám chcem povedať, priatelia zo SMER-u, že my tú parlamentnú demokraciu budeme brániť, kým budeme vládať. (Potlesk.)
Érsek, Árpád, minister dopravy, výstavby a regionálneho rozvoja SR (2016-12-08):
Ďakujem za podotázku. Pani poslankyňa, beriem na vedomie, spýtam sa pán ministra. Ja nie som kompetentný v tejto veci na to odpovedať. Dovoľte, aby som mu posunul vašu otázku a potom na to odpovie buď písomne, alebo osobne, keď bude v Národnej rade. Nehnevajte sa, neviem na to odpovedať. Ďakujem.
P. Hrušovský, predseda NR SR: (2005-03-16):
(Hlasovanie.) 132 prítomných, 132 za návrh. Schválili sme návrh. Otváram rozpravu k vládnemu návrhu zákona o navrátení nezákonne vyvezených kultúrnych predmetov.
Hort, Milan, podpredseda NR SR (2011-11-30):
Posledný prihlásený do rozpravy je pán spravodajca, pán poslanec Ondrej Matej.
Bugár, Béla, podpredseda NR SR (2017-11-30):
Pán spravodajca, chcete zaujať stanovisko? Nie. Vyhlasujem rozpravu za skončenú. O 17.10 pristúpime k hlasovaniu. (Prestávka.) (Po prestávke.)
Svrček, Miloš, poslanec NR SR (2023-05-05):
Ďakujem za slovo, pán predsedajúci. Vyjadrím sa k tomu systému raz a navždy. Ja som to aj včera povedal vo faktických poznámkach aj v rozprave, je to štátny systém. Už naozaj počúvajte, že čo rozprávam, je to štátny systém. Veď ešte aj pán poslanec Kremský sa tým chválil, že donútili pána podpredsedu vlády, aby to dali do štátneho systému, tak už nerozprávajme o niečom inom. Konkurenciu katastru nerobíme, dohodli sme sa aj v rámci predloženého pozmeňujúceho návrhu s pani spravodajkyňou. Asistent geodézie zostáva na úrade geodézie. Úrad odtiaľ bude brať len údaje a na nich potom bude stavať. Presne tak, ako sme sa s úradom aj geodézie bavili. Tak prečo furt otáčate tieto fakty? K delimitácii z dopravy. Úrad sa stará o vlastné kapacity, ministerstvo životného prostredia sa má starať o tie svoje. Zadanie zrušené nebude, lebo aj túto tému ste otvorili. Rozprávate úplne veci, ktoré sú hlúposti podľa môjho názoru. Už včera vám to aj pani spravodajkyňa vysvetlila, že tieto časti po dohode s ňou ostávajú a budú zachované, ako sú, ako sú v súčasnosti. Prečo furt otáčate tieto fakty? Z vystúpení, čo sme aj včera videli, aj teraz, čo som bol toho svedkom, tak jednoducho vy ste sa pripravili na koordinovaný útok na tento zákon, len teda problém je ten, že vytýkané veci, ktoré ste tu aj teraz otvárali, sú už riešené pozmeňujúcimi návrhmi, či už sú správne poplatky, obstarávanie zadania územných plánov, vzťah s katastrom a iné veci, ktoré boli vytýkané, sú už v platnom zákone. Štátny systém Urbion, princíp, že hlavná stavba pohltí vedľajšiu. Čiže všetko to, čo ste tuná vytýkali, je riešené aj pozmeňujúcimi návrhmi, resp. aj v návrhu zákona. Tak ja neviem, že čo stále otáčate a vytvárate tuto pred verejnosťou nejaké mylné informácie. Ďakujem.
P. Minárik, poslanec: (2009-06-25):
Moje odôvodnenie. Ministri vlády Slovenskej republiky opakovane porušujú zákon tým, že sa nezúčastňujú na rokovaní tohto bodu, kde sú zo zákona povinní sa zúčastňovať. Aj v tejto chvíli je tu menej ako 20 %. Sú tu traja, to je menej ako 20%, to je po prvé. A druhé moje odôvodnenie je to, že vediete to tak, že vám treba ukázať, že každá otázka, ktorou sa chceme zaoberať, sa dá sformulovať aj podľa rokovacieho poriadku.
Tariška, Michal, generálny riaditeľ Sociálnej poisťovne (2024-06-26):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, v súlade s príslušnými ustanoveniami zákona 461/2003 o sociálnom poistení v znení neskorších predpisov predkladám návrh účtovnej závierky Sociálnej poisťovne za rok 2023. Návrh účtovnej závierky Sociálnej poisťovne za rok 2023 je vypracovaný v súlade s platnou legislatívou Slovenskej republiky. Jej obsahom sú súvaha, výkaz ziskov a strát, poznámky, správa o kontrolnej činnosti dozornej rady Sociálnej poisťovne. Účtovná hodnota majetku Sociálnej poisťovne k 31. 12. 2023 predstavovala sumu 1,520 mld. eur. Príjmy Sociálnej poisťovne v roku 2023 bez prevodu z minulých rokov dosiahli výšku 11,747 mld. eur. Sociálnej poisťovni bol v roku 2023 poskytnutý transfer finančných prostriedkov zo štátneho rozpočtu vo výške 1,160 mld. eur. Zdroje Sociálnej poisťovne vrátane prevodu prostriedkov z minulého roka k 31. decembru 2023 predstavovali 12,798 mld. eur. Výdavky alebo náklady Sociálnej poisťovne v roku 2023 dosiahli výšku 11,953 mld. eur. Hospodárenie Sociálnej poisťovne k 31. decembru 2023 skončilo bilančným rozdielom 844,750 mil. eur. Na hospodárenie Sociálnej poisťovne má výrazný vplyv existencia starobného dôchodkového sporenia, Sociálna poisťovňa v roku 2023 postúpila dôchodkovým správcovským spoločnostiam príspevky v sume 1,235 mld. eur. Dovoľujem si požiadať tento návrh, o schválenie tohto návrhu. Ďakujem veľmi pekne.
Viskupič, Jozef, poslanec NR SR (2014-09-10):
Ďakujem. Vzhľadom na stav demokratických procesov tohto parlamentu a možno aj preto, aby si nemusel, Dodo, pán poslanec Hlina, nastavovať svoju vlastnú hruď, by si mohol dať procedurálny návrh, že pre účely tohto rokovania a tohto hlasovania by predseda parlamentu mal päť hlasov a dvaja podpredsedovia po tri a tým pádom by si bol tejto svojej dilemy, či máš nasadiť hruď, alebo nie, elegantne zbavený. Ak dokáže v tradícii parlamentarizmu Slovenskej republiky byť vylúčený poslanec alebo vyradených desať bodov z rokovania parlamentu, ktoré pochádzajú od opozície, možnože väčšina tohto parlamentu pre účely tak dôležitej zmeny nebude mať problém odhlasovať to, aby vedenie parlamentu malo viac hlasov ako všetci ostatní poslanci. Možnože budeš prekvapený. Ďakujem.
Hrnčiar, Andrej, podpredseda NR SR (2017-04-04):
Ďakujem. Takže pokračujeme v rokovaní prvým čítaním rozpravou o návrhu skupiny poslancov na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní. Pani poslankyňa Jurinová požiadala ako navrhovateľka o vystúpenie v rozprave. Žiadam spravodajkyňu, aby zaujala svoje miesto. Nech sa páči, pani poslankyňa Jurinová, máte slovo. [Pokračovanie v rokovaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 475.]
Petráš, Vladislav, poslanec NR SR (2012-05-02):
Sľubujem. (Potlesk.)
Kollár, Boris, predseda NR SR (2021-11-30):
Otváram všeobecnú rozpravu. Do rozpravy som nedostal žiadnu písomnú prihlášku, ale predkladateľ sa hlási ako prvý.
P. Paška, predseda NR SR: (2007-06-26):
(Prestávka.) (Po prestávke.)